Հավելված N 1

ՀՀ կառավարության 2023 թվականի

 \_\_\_\_\_\_\_\_\_\_\_-ի N \_\_\_\_\_–Ն որոշման

**ԿԱՐԳ**

**ԿԵՆԴԱՆԻՆԵՐԻ ՎԱՐԱԿԻՉ ՀԻՎԱՆԴՈՒԹՅՈՒՆՆԵՐԻ ԴԵՄ ՊԱՅՔԱՐՈՒՄ ԱՆԿԱԾ, ՈՉՆՉԱՑՎԱԾ ԿԱՄ ՍԱՆԻՏԱՐԱԿԱՆ ՍՊԱՆԴԻ (ՀԱՐԿԱԴԻՐ ՄՈՐԹԻ) ԵՆԹԱՐԿՎԱԾ ԿԵՆԴԱՆԻՆԵՐԻ ՓՈԽՀԱՏՈՒՑՄԱՆ**

1. **ԸՆԴՀԱՆՈՒՐ ԴՐՈՒՅԹՆԵՐ**
2. Սույն կարգը տարածվում է կենդանիների վարակիչ՝ կարանտինային, հատուկ վտանգավոր և պարտադիր ծանուցման ենթակա հիվանդությունների դեմ պայքարում անկած, ոչնչացված կամ սանիտարական սպանդի (հարկադիր մորթի) ենթարկված կենդանիների փոխհատուցման՝ կենդանիների սեփականատերերին ցուցաբերվող փոխհատուցման հետ կապված հարաբերությունների վրա:
3. Սույն կարգը տարածվում է նաև անասնահակահամաճարակային պետական ծրագրի միջոցառումներում (այսուհետ՝ պետական ծրագիր) ընդգրկված հիվանդություններից անկած, ոչնչացված կամ սանիտարական սպանդի ենթարկված կենդանիների փոխհատուցման՝ կենդանիների սեփականատերերին ցուցաբերվող փոխհատուցման հետ կապված հարաբերությունների վրա:
4. Պետական ծրագրում ընդգրկված հիվանդություններից անկած, ոչնչացված կամ սանիտարական սպանդի ենթարկված կենդանիների համար փոխհատուցում չի տրամադրվում, եթե՝
5. անասնաբույժի կողմից վարվող գրանցամատյանում կենդանու սեփականատերը գրավոր հրաժարվել է կանխարգելիչ և ախտորոշիչ միջոցառումներ իրականացնելուց,
6. կենդանու սեփականատիրոջ կողմից խախտվել է պետական ծրագրում ընդգրկված հիվանդության նկատմամբ միջոցառման կատարման պարբերականությունը,
7. բացակայում է հավաստող տեղեկատվությունը՝ (առանձին դեպքերում՝ ականջապիտակներ) կենդանու պատկանելիության վերաբերյալ,
8. կենդանու սեփականատիրոջ կողմից չի պահպանվել «Անասնաբուժության մասին» Հայաստանի Հանրապետության օրենքի 21–րդ հոդվածի դրույթները։
9. Փոխհատուցումը տրամադրովում է անասնահամաճարակների՝ գյուղատնտեսական կենդանիների անխուսափելի անկման և դրանց տարածման կանխարգելման նպատակով վարակված կամ վարակման անմիջական սպառնալիքի ենթակա գյուղատնտեսական կենդանիների սանիտարական սպանդի կամ ոչնչացման դեպքերում։
10. Որոշակի հիվանդությունների դեմ պայքարում վարակված կամ վարակման անմիջական սպառնալիքի ենթակա կենդանիների նկատմամբ իրականացվում է սանիտարական սպանդ` պայմանական պիտանի կենդանական ծագման հումքի և մթերքի ստացմամբ, որոնք կարող են օգտագործվել վնասազերծումն ապահովող վերամշակումից հետո, որը երաշխավորում է դրանց անվտանգությունը:
11. Անկած կենդանիները, դրանցից ստացված հումքը և մթերքը ենթակա են ոչնչացման:
12. Անասնահամաճարակների հետևանքով գյուղատնտեսական կենդանիների վարակիչ հիվանդությունների դեմ պայքարում անկած, ոչնչացված կամ սանիտարական սպանդի (հարկադիր մորթի) դեպքում սեփականատիրոջը փոխհատուցումը տրամադրվում է Հայաստանի Հանրապետության օրենսդրությամբ սահմանված կարգով` Հայաստանի Հանրապետության պետական բյուջեի և այլ չարգելված միջոցների հաշվին:
13. **ՍԵՓԱԿԱՆԱՏԵՐԵՐԻՆ ՑՈՒՑԱԲԵՐՎՈՂ ՓՈԽՀԱՏՈՒՑՄԱՆ ՏՐԱՄԱԴՐՄԱՆ ԿԱԶՄԱԿԵՐՊՈՒՄԸ**
14. Անասնահամաճարակի՝ կենդանիների վարակիչ, այդ թվում պետական ծրագրում ընդգրկված հիվանդությունների հետևանքով անկած, ոչնչացված կամ սանիտարական սպանդի (հարկադիր մորթի) ենթարկված գյուղատնտեսական կենդանիների սեփականատերերին փոխհատուցման տրամադրման կազմակերպման համար Հայաստանի Հանրապետության կառավարությունը ստեղծում է հանձնաժողով՝ (այսուհետ` հանձնաժողով) անասնաբուժության ոլորտի Կառավարության քաղաքականությունը մշակող նախարարության (այսուհետ՝ նախարարություն) առաջարկությամբ:
15. Հայաստանի Հանրապետությունում կենդանիների վարակիչ, այդ թվում պետական ծրագրում ընդգրկված հիվանդություններից անկած, ոչնչացված կամ սանիտարական սպանդի ենթարկված կենդանիների փոխհատուցման աշխատանքներին աջակցելու նպատակով Հայաստանի Հանրապետության մարզերում ստեղծվում են մարզային հանձնաժողովներ (այսուհետ` մարզային հանձնաժողով):
16. Մարզային հանձնաժողովը ստեղծվում է համապատասխան տարածքային կառավարման մարմնի և Հայաստանի հանրապետության սննդամթերքի անվտանգության տեսչական մարմնի համատեղ որոշմամբ (այսուհետ՝ տեսչական մարմին):
17. Մարզային հանձնաժողովի կազմում ընդգրկվում են՝
18. սննդամթերքի անվտանգության տեսչական մարմնի մարզային կառույցների,
19. համապատասխան մարզպետարանների և տեղական ինքնակառավարման մարմինների,
20. մարզային կառույցների բժշկական հաստատության մասնագետներ,
21. ոստիկանության ներկայացուցիչներ,
22. «Գյուղատնտեսական ծառայությունների կենտրոն» պետական ոչ առևտրային կազմակերպության (այսուհետ՝ կազմակերպություն) մարզային մասնաճյուղերի համաճարակաբաններ, անասնաբույժներ,
23. տնտեսավարողներ:
24. Մարզային հանձնաժողովի նպատակը՝ մարզում անասնահամաճարակների բռնկման ու տարածման կանխարգելման միջոցառումների համակարգումն ու իրականացումն է:
25. Մարզային հանձնաժողովի հիմնական գործառույթներն են`
26. մարզի տարածքում կենդանիների վարակիչ հիվանդությունների տարածքների մոնիթորինգի իրականացումը և տարածման սպառնալիքների (ռիսկերի) գնահատումը,
27. ֆիզիկական և իրավաբանական անձանց պատկանող գյուղատնտեսական կենդանիների ցանկի ճշգրտումը և տվյալների շտեմարանի ստեղծումը, որը պետք է ներառի՝

ա) սեփականատիրոջ անունը, ազգանունը,

բ) անկած, ոչնչացված կամ սանիտարական սպանդի ենթարկված կենդանիների գլխաքանակն ըստ նույնականացման համարի (առկայության դեպքում), կենդանատեսակը, սեռահասակային խումբը,

գ) առկայության դեպքում լաբորատոր փորձաքննության եզրակացությունը, կամ կասկածվող հիվանդության անվանումը,

դ) անկած, ոչնչացված կամ սանիտարական սպանդի ենթարկված կենդանիների շուկայական արժեքը,

1. տվյալների շտեմարանի տրամադրումը հանձնաժողովին,
2. պարբերաբար, սակայն ոչ ուշ, քան 15 օրը մեկ անգամ, հանձնաժողովին հաշվետվություն ներկայացնելը,
3. անասնահամաճարակների մասին մարզում անասնապահությամբ զբաղվող ֆիզիկական և իրավաբանական անձանց շրջանում բացատրական աշխատանքերի իրականացումը:
4. Մարզային հանձնաժողովը կենդանիների վարակիչ հիվանդության դեմ պայքարում անկած, ոչնչացված կամ սանիտարական սպանդի (հարկադիր մորթի) ենթարկված գյուղատնտեսական կենդանիների պատճառած վնասի համար տրամադրվող փոխհատուցման գումարի չափի վերաբերյալ առաջարկությունը ներկայացնում է հանձնաժողովին:
5. Անասնահամաճարակի պատճառով անկած, ոչնչացված կամ սանիտարական սպանդի (հարկադիր մորթի) ենթարկված գյուղատնտեսական կենդանիների սեփականատերերին փոխհատուցում տրամադրելու նպատակով մարզային հանձնաժողովի կողմից կազմվում է ակտ՝ 3 օրինակից:
6. Ակտի ձևը սահմանում է նախարարությունը:
7. Գյուղատնտեսական կենդանիների անկումը, ոչնչացված կամ սանիտարական սպանդի իրականացումը գրանցվելուց հետո՝ մեկշաբաթյա ժամկետում մարզային հանձնաժողովն ակտերի առաջին օրինակները և ակտերի ամփոփման արդյունքները ներկայացնում է հանձնաժողովի նախագահին:
8. Հանձնաժողովը երկշաբաթյա ժամկետում քննարկում է մարզային հանձնաժողովի կողմից ներկայացված ակտերը և հանձնաժողովի նախագահին ներկայացնում է առաջարկություն՝ գյուղատնտեսական կենդանիների սեփականատերերին տրամադրվող փոխհատուցման գումարի չափի վերաբերյալ:
9. Կենդանական ծագում ունեցող մթերքի և հումքի ոչնչացման դեպքում` սեփականատերերին տրամադրվող փոխհատուցման գումարի չափը` մեկ կիլոգրամ կենդանի քաշի հաշվով, չպետք է գերազանցի շուկայական արժեքի մինչև 75 տոկոսը։
10. Պայմանական պիտանի կենդանական ծագման հումքի և մթերքի դեպքում փոխհատուցման չափը որոշվում է վերամշակման ենթակա արտադրանքի փաստացի գնման գնի և շուկայական գնի տարբերության 75 տոկոսի չափով։
11. **ՀԱՆՁՆԱԺՈՂՈՎԻ ԿԱԶՄԸ ԵՎ ԳՈՐԾՈՒՆԵՈՒԹՅԱՆ ԿԱՐԳԸ**
12. Հանձնաժողովի կազմում ընդգրկվում են՝
13. Հայաստանի Հանրապետության էկոնոմիկայի նախարարը (հանձնաժողովի նախագահ).
14. Հայաստանի Հանրապետության տարածքային կառավարման և ենթակառուցվածքների նախարարը կամ տեղակալը (հանձնաժողովի նախագահի տեղակալ).
15. Հայաստանի Հանրապետության առողջապահության նախարարը կամ տեղակալը.
16. Հայաստանի Հանրապետության ներքին գործերի նախարարը կամ տեղակալը.
17. Հայաստանի Հանրապետության վարչապետի աշխատակազմի տեսչական մարմինների աշխատանքների համակարգման գրասենյակի ղեկավարը կամ տեղակալը.
18. Հայաստանի Հանրապետության սննդամթերքի անվտանգության տեսչական մարմնի ղեկավարը կամ տեղակալը,
19. հասարակական կազմակերպության ներկայացուցիչ:
20. Հանձնաժողովն ապահովում է՝ անասնահամաճարակների բռնկման ու տարածման կանխարգելման գործընթացի և անհրաժեշտ անասնահակահամաճարակային միջոցառումների իրականացման համակարգումը:
21. Հանձնաժողովի գործառույթներն են՝
22. մոնիթորինգի արդյուքների վերլուծությունը,
23. տարածման սպառնալիքների (ռիսկերի) գնահատումը և կառավարումը,
24. տվյալների շտեմարանի պահպանումը և տվյալների վերլուծությունը,
25. պարբերաբար, սակայն ոչ ուշ, քան 15 օրը մեկ անգամ, Հայաստանի Հանրապետության կառավարությանը կատարած աշխատանքների մասին հաշվետվությունների ներկայացնելը,
26. նախարարության և վերամշակող ընկերությունների միջև պայմանավորվածության ձեռքբերումը՝ տեսչական մարմնի միջոցով պայմանական պիտանի կենդանական ծագման հումքի և մթերքի հանձնումը,
27. փոխհատուցման գումարի չափի վերաբերյալ առաջարկության ներկայացումը՝ Հայաստանի Հանրապետության կառավարություն,
28. սեփականատերերին տրամադրված փոխհատուցման գործընթացի նկատմամբ վերահսկողություն իրականացնելը,
29. սեփականատերերին տրամադրված փոխհատուցման գործընթացի հրապարակայնության և թափանցիկության ապահովումը:
30. Հայաստանի Հանրապետության էկոնոմիկայի նախարարը 20-օրյա ժամկետում անասնահամաճարակների հետևանքով անկած կամ հարկադիր սպանդի ենթարկված գյուղատնտեսական կենդանիների սեփականատերերին ցուցաբերվող օժանդակության կազմակերպման հանձնաժողովի աշխատակարգը և անհատական կազմը ներկայացնում է Հայաստանի Հանրապետության կառավարություն։
31. Սեփականատերերին տրամադրվող փոխհատուցման գումարի չափը սահմանում է Հայաստանի Հանրապետության կառավարությունը՝ նախարարության ներկայացմամբ:
32. Փոխհատուցումը նախարարության կողմից տրամադրվում է անմիջապես տուժած սեփականատիրոջը` գանձապետական համակարգի միջոցով:

Հավելված N 2

ՀՀ կառավարության 2023 թվականի

 \_\_\_\_\_\_\_\_\_\_\_-ի N \_\_\_\_\_-Ն որոշման

**ԿԵՆԴԱՆԻՆԵՐԻ ՈՉՆՉԱՑՄԱՆ ԿԱՄ ՀԱՐԿԱԴԻՐ ՄՈՐԹԻ**

**ԻՐԱԿԱՆԱՑՄԱՆ ՊԱՅՄԱՆՆԵՐԸ, ԴԵՊՔԵՐԸ ԵՎ ԿԱՐԳԸ**

1. Սույն կարգով կարգավորվում են կենդանիների ոչնչացման կամ հարկադիր մորթի իրականացման պայմաններն ու դեպքերը:
2. Ամբողջ աշխարհում որդեգրվել է «Մեկ առողջություն» գաղափարը, այն է՝ մարդու առողջությունը կապված է կենդանիների առողջության և շրջակա միջավայրի հետ: Կենդանիների առողջության համաշխարհային կազմակերպությունը (այսուհետ՝ ԿԱՀԿ) նշում է, որ «Մեկ առողջություն» գաղափարի հիմքում ընկած են մարդու առողջության պաշտպանությունը, որն իրագործվում է կենդանիների պոպուլյացիաներում ախտածինների կանխարգելման և վերահսկման կանոնակարգերի միջոցով:
3. Կենդանիների և մարդկանց առողջությանը սպառնացող վտանգ հանդիսացող կենդանական ծագման հումքի և մթերքի հետագա որևէ օգտագործումը կամ սպառումը բացառելու նպատակով իրականացվում է կենդանիների ոչնչացում` այրման կամ բարձր ջերմաստիճանի և ճնշման պայմաններում հալեցման միջոցով:
4. **Կենդանիների հարկադիր մորթը (սպանդ)`** որոշակի հիվանդությունների դեպքում թույլատրված սանիտարական սպանդն է։
5. Որոշման 1–ին հավելվածի 5–րդ կետով սահմանված է որոշակի հիվանդությունների դեմ պայքարում վարակված կամ վարակման անմիջական սպառնալիքի ենթակա կենդանիների ս**անիտարական սպանդից ստացված** կենդանական ծագման հումքի և մթերքի օգտագործման պահանջը։
6. **Կենդանիների հարկադիր մորթն իրականացվում է սպանդանոցներում՝ ՀՀ կառավարության 2006 թվականի հունիսի 29–ի «Սպանդանոցներում գյուղատնտեսական կենդանիների սպանդի կազմակերպման կարգը և ներկայացվող պահանջները սահմանելու մասին» N 993–Ն որոշման համաձայն։**
7. Անասնապահությամբ զբաղվող ֆիզիկական և իրավաբանական անձինք, «Անասնաբուժության մասին» Հայաստանի Հանրապետության օրենքի 21–րդ հոդվածի համաձայն պարտավոր են կենդանիների վարակիչ հիվանդությունների կանխարգելման, սահմանափակման և ոչնչացման միջոցառումների իրականացման շրջանակներում կատարել ներգրավված անասնաբույժների ցուցումները, տեսչական մարմնի հանձնարարությունները, կարգադրությունները։
8. Սույն հավելվածով սահմանված կարգով կենդանիները ոչնչացվում կամ հարկադիր մորթի են ենթարկվում Հայաստանի Հանրապետության օրենսդրությամբ սահմանված կարգով, ինչպես նաև ԿԱՀԿ–ի պահանջների համապատասախան, եթե`
9. **լաբորատոր փորձաքննության արդյունքում** հիվանդությունն ախտորոշվել է**,**
10. **կենդանիների մոտ դրսևորվում է նոր** **վարակիչ հիվանդություն** (էմերջենտ)**, որը կարող է առաջանալ՝ արդեն իսկ հայտնի հարուցչի գենային ձևափոխությունից կամ աշխարհագրական նոր տարածքի ներթափանցմամբ կամ անհայտ հարուցչով վարակվելիս։**
11. **Ռիսկի գնահատման և կառավարման նպատակով** տեսչական մարմնի և կազմակերպության համաճարակաբանների կողմից վարակիչ հիվանդությունների առանձնահատկություններից ելնելով իրականացվում է **համաճարակաբանական վերլուծություն,** անասնահամաճարակային գոտիավորում, **ախտաբանաանատոմիական հետազոտության համար՝ նմուշառում։**
12. **Ախտաբանաանատոմիական հետազոտության համար նմուշառումն իրականացվում է ելնելով կասկածվող վարակիչ հիվանդության տեսակից։**
13. Հիվանդության ախտորոշումը հաստատելու կամ հերքելու նպատակովախտաբանական նյութի նմուշները տեսչական մարմինը ներկայացնում է անասնաբուժական լաբորատորիա, անհրաժեշտության դեպքում՝ ռեֆերենս լաբորատորիա։
14. **Սույն հավելվածի 8–րդ կետով** արձանագրված դեպքերում տնտեսությունը կամ բնակավայրը կամ համայնքը կամ մարզը կարող է համարվել անապահով, իսկ հարակից տարածքները՝ վտանգված գոտի։
15. **Կենդանիների, կենդանիների և մարդկանց համար ընդհանուր վարակիչ հիվանդությունների դեմ պայքարում տեսչական մարմնի, կազմակերպության, ինչպես նաև տեղական ինքնակառավարման մարմինների, ներքին գործերի և առողջապահության նախարարությունների աշխատակիցների ներգրավմամբ իրականացվում են համալիր կանխարգելիչ միջոցառումներ, որը ներառում է՝**
16. **անկած, հիվանդ, պայմանակական առողջ կենդանիների հաշվառում,**
17. դիակների, կենդանիների ոչնչացման կամ հարկադիր մորթի իրականացման համար՝ տեսչական մարմնի ցուցումով համայնքի կողմից համապատասխան տարածքի տրամադրում,
18. անհրաժեշտության դեպքում մարդկանց շրջանում հետազոտությունների իրականացում,
19. **իրազեկման և բացատրական աշխատանքների կազմակերպում և իրականացում,**
20. **իրավապահ մարմինների կողմից** համապատասախան **միջոցների կիրառում տնտեսավարողների նկատմամբ՝ կանխարգելիչ միջոցառումների իրականացմանը խոչընդոտելու դեպքում։**
21. Տեսչական մարմնի վերահսկողությամբ կազմակերպվում է դիակների, կենդանիների ոչնչացման և ախտահանության աշխատանքներ, որոնք իրականացվում են տնտեսավարողի կողմից։
22. Կենդանիների **հ**իվանդության, անկման, ոչնչացման կամ հարկադիր մորթի դեպքերի և իրականացված միջոցառումների վերաբերյալ տեսչական մարմնի կողմից կազմվում է ակտ, որտեղ նշվում է՝
23. ակտի կազմման օրը, ամիս, ամսաթիվը,
24. անկած և վտանգված կենդանու (կենդանիների) տվյալները,
25. հիվանդության կլինիկական նշանները,
26. նմուշառման օրը, ամիս, ամսաթիվը, լաբորատոր փորձաքննության տվյալները՝ առկայության դեպքում,
27. ոչնչացման և դիակի (դիակների) թաղման վայրը, իրականացված ախտահանիչ միջոցառումները։
28. Ակտը ստորագրվում է կենդանիների սեփականատիրոջ, տեսչական մարմնի և այլ մարմինների ներկայացուցիչների կողմից։
29. Հայաստանի Հանրապետությունում կենդանիների վարակիչ հիվանդությունները ենթակա են պարտադիր ծանուցման և գրանցման՝ «Անասնաբուժության մասին» Հայաստանի Հանրապետության օրենքի 19–րդ հոդվածի և ԿԱՀԿ–ի պահանջներով սահմանված կարգի համաձայն։
30. Սույն որոշմամբ սահմանված անասնահամաճարակների բռնկման և/կամ տարածման պատճառ հանդիսացող անձինք պատասխանատվություն են կրում օրենքով սահմանված կարգով։